Pantholops hodgsonii

***Pantholops hodgsonii*** é unha especie de mamífero artiodáctilo ruminante da familia dos bóvidos e subfamilia dos antilopinos, dos caprinos ou dos pantolopinos, segundo os autores, que é a única do xénero ***Pantholops***, e da tribo dos *Pantalopini* Gray, 1872.

Na bibliografía internacional coñécese cos nomes de **antípope tibetano** e de **chirú** (que é o nome que ten en tibetano).

É un antílope de tamaño medio que vive na meseta tibetana, onde aínda subsisten menos de 75.000 individuos en estado salvaxe, do aproximadamente un millón que se presume que habitaba na zona en tempos pasados.

Nos últimos anos converteuse nunha especie en perigo de extinción debido á caza furtiva. Cázanse pola súa la suave e cálida, que só pode obterse despois da morte do animal. Esta la, coñecida como *shahtush*, emprégase sobre todo para tecer chales.

Na actualidade está estritamente prohibido o comercio dos seus produtos.

## Características 
O antílope tibetano é un antílope de tamaño medio, cunha lonxitude de 110 a 120&nbsp;cm nas femias e de 120 a 140&nbsp;cm nos machos. A altura na cruz é de 73 a 84&nbsp;cm nas femias e de 79 a 94&nbsp;cm nos machos. Os machos son, como vemos, significativamente máis grandes que as femias, e pesan uns 39&nbsp;kg de media, contra os 26&nbsp;kg das femias.

Ambos os sexos tamén poden ser facilmente distinguidos pola presenza de cornos (único caso nos caprinos, de considerarmos que pertencen a esta subfamilia) e polas raias negras nas patas, das que carecen as femias.

A capa é de cor leonada pálida a parda avermellada no lombo e os flancos, co ventre abrancazado, coa pelaxe particularmente mesta e laúda.

Os machos teñen longos cornos curvados cara a atrás que normalmente miden de 54 a 60&nbsp;cm de lonxitude. Os cornos son delgados, con cristas de aneis na parte basal e lisos e aguzados nas puntas. Aínda que os cornos son relativamente uniformes en lonxitude, existe certa variación na súa forma, sendo a distancia entre as puntas moi variábel, desde os 19 aos 46&nbsp;cm. A diferenza dos caprinos, os cornos no crecen ao longo de toda a vida. no extremo norte da India.

## Clasificación 
O xénero *Pantholops* foi establecido en 1834 polo naturalista e etnólogo británico Brian Houghton Hodgson (1800–1894), que traballou na India como funcionario público. O seu nome, *Pantholops*, vén do grego antigo, e significa "todos os antílopes".

O antílope tibetano, *Pantholops hodgsonii*, é a única especie deste xénero; foi descrita en 1826 polo médico e naturalista británico Clarke Abel (1780-1826).

Anteriormente clasificada dentro da subfamilia dos antilopinos, diferenzas morfolóxicas e evidencias moleculares conduciron a integrala na súa propia subfamilia, *Pantholopinae*, estreitamente relacionada coa dos caprinos.

Porén, isto foi cuestionado, e algúns autores consideran que o antílope tibetano debe incluírse na subfamilia dos caprinos.

Aínda que o xénero *Pantholops* é actualmente monoespecifico, coñécese unha especie fósil, *P. hundesiensis*, do plistoceno do Tíbet. Era lixeiramente máis pequeno que a especie vivente, e tiña o cranio máis estreito. Ademais, o xénero fósil *Qurliqnoria*, do mioceno da China, crese que é un dos primeiros membros dos pantolopinos, que diverxeron dos caprinos nesa época. e máis polo *United States Fish and Wildlife Service* (USFWS) debido á caza comercial para obter a súa la, á competencia cos rabaños domésticos locais e á destrución dos pasteiros a causa da extracción de ouro no seu hábitat.

A la do chirú, coñecida como *shahtish*, é cálida, suave e moi lixeira. Está considerada como a mellor do mundo. Pero esta la só se pode conseguir matando ao animal.

O dramático descenso da súa poboación, estimada en aproximadamente 1 millón de individuos a finais do século XX aos 75.000 de hoxe en día (algúns falan de tan só 6.000 individuos identificados en 2006).

Porén, segundo unha proxección dun estudo de 2006 realizado polo Instituto de Estudos e Proxectos dos Bosques do Tíbet o seu número estaría aumentando e pasaría de 150.000 en 2006 a 200.000 en xaneiro de 2011 na rexión autónoma do Tíbet. Outras cifras falan de 120.000 espécimes no verán do 2010. A dificultade para realizar un reconto exacto na rexión, así como razóns políticas, poden explicar esta disparidade nas cifras.

No Tíbet, a caza ilegal do antílope, incluíndo a que fan funcionarios do goberno, alimenta o teoricamente ilegal comercio de *shahtush*, causando a morte de miles de animais cada ano.

A loita para acabar coa caza ilegal do antílope, organizada conxuntamente polo goberno central da República Popular da China e o goberno da rexión autónoma do Tíbet foi retratada en 2004 no filme chinés *Kekexili, a patrulla salvaxe* (可可西里).

Desde 1979 está prohibido o comercio internacional do *shahtush*,

Hu Jia, un disidente chinés coñecido polo alcume de *Freeborn*, un dos máis eminentes militantes en materia de ecoloxía e da loita contra a sida, que está encarcerado actualmente, comezou a participar publicamente na década de 1990. Licenciado en economía, converteuse en membro da *brigada do iac salvaxe*, unha ONG que defende os antílopes tibetanos en perigo de extinción debido á lucrativa caza furtiva tolerada polas autoridades chinesas.

Desde 1998, o antílope tibetano está estritamente protexido na reserva de Hoh Xil, que comprende gran parte das montañas Kunlun e o norte de Chang Tang.

Durante a construción da liña de ferrocarril Qing-Zang, inaugurada o 1 de xullo de 2006, construíronse pasaxes para permitir a migración dos rabaños dos antílopes.

Segundo a UICN o status da especie está cualificado como *EN* (en perigo).

## Nos Xogos Olímpicos 
A mascota amarela Yingying (迎迎), unha das cinco *fuwa* (mascotas) nos Xogos Olímpicos de verán 2008 en Pequín, simboliza un antílope tibetano.

## Notas 
## Véxase tamén 
### Bibliografía 
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & D. M. Reeder, editors (2005): *Mammal species of the world: a taxonomic and geographic reference*. Third edition. The Johns Hopkins University Press. Baltimore, Maryland, USA. ISBN 0-8018-8221-4.

### Outros artigos 
* Antílope
* Bóvidos

### Ligazóns externas 
#### Para o xénero *Pantholops* 
* *Pantholops* en MSW.
* *Pantholops* en ADW.
* *Pantholops* no NCBI.
* *Pantholops* no SIIT.

#### Para a especie *Pantholops hodgsonii* 
* *Pantholops hodgsonii* en MSW.
* *Pantholops hodgsonii* en Ultimateungulate.com 
* *Pantholops hodgsonii* en ADW 
* *Pantholops hodgsonii* en ARKive